Source: https://www.zakonypreludi.sk/zz/2013-15
Timestamp: 2019-08-22 18:31:39+00:00
Document Index: 9593235

Matched Legal Cases: ['§ 2', '§ 2', '§ 3', '§ 2', '§ 2', '§ 3', '§ 3']

15/2013 Z. z. Novela vyhlášky o informačnom systéme civilnej ochrany | Aktuálne znenie
Vyhláška č. 15/2013 Z. z.Vyhláška Ministerstva vnútra Slovenskej republiky, ktorou sa mení a dopĺňa vyhláška Ministerstva vnútra Slovenskej republiky č. 388/2006 Z. z. o podrobnostiach na zabezpečovanie technických a prevádzkových podmienok informačného systému civilnej ochrany v znení vyhlášky Ministerstva vnútra Slovenskej republiky č. 442/2007 Z. z.
Čiastka 4/2013
Platnosť od 18.01.2013
1. V § 2 ods. 3 uvádzacej vete sa za slová „Varovanie obyvateľstva a vyrozumenie osôb“ vkladajú slová „činných pri riešení následkov mimoriadnej udalosti a obcí o ohrození alebo o vzniku mimoriadnej udalosti (ďalej len „varovanie obyvateľstva a vyrozumenie osôb“)“.
2. V § 2 odseky 4 a 5 znejú:
„(4) Vlastnosti výstražného zvukového signálu prostriedkov varovania sú uvedené v prílohe.
(5) Na trvale obývanom zastavanom území obce, na ktorom sa nezriaďuje samostatný systém varovania obyvateľstva a vyrozumenia osôb (ďalej len „autonómny systém“) podľa § 3 ods. 1, varovanie obyvateľstva a vyrozumenie osôb sa zabezpečuje technickým prostriedkom podľa odseku 3 písm. a), c), d), e) alebo písm. f), ktorý umožňuje prenos varovnej informácie z územne príslušného varovacieho a vyrozumievacieho centra.“.
3. V § 2 sa odsek 8 dopĺňa písmenom e), ktoré znie:
„e) výberová distribúcia varovných textových informácií z varovacieho a vyrozumievacieho centra na ich odvysielanie vo verejnej elektronickej komunikačnej sieti.“.
4. V § 2 odsek 10 znie:
„(10) Na trvale obývanom zastavanom území obce, na ktorom nemožno zabezpečiť varovanie obyvateľstva a vyrozumenie osôb technickým prostriedkom podľa odseku 3 písm. a), c), d), e) alebo písm. f), varovanie obyvateľstva a vyrozumenie osôb sa zabezpečuje dopravným prostriedkom, ktorý je vybavený zariadením na odvysielanie varovnej informácie.“.
5. V § 3 ods. 1 uvádzacej vete sa vypúšťajú slová „(ďalej len „autonómny systém“)“.
6. V § 3 ods. 2 písmeno a) znie:
„a) pokrytie trvale obývaného zastavaného územia obce výstražným signálom,“.